
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καταμέτρηση υπολοίπων βύνης και μπύρας στα Ζυθοποιεία και τις 


αποθήκες τους. 1 

Αύξηση των παρεχόμενων από τον Κλάδο Επικουρικής Ασφάλισης Δι¬ 
κηγόρων του Ταμείου Νομικών συντάξεων. 2 

Έγκριση Οργανισμού Εσωτερικής Υπηρεσίας της Δημοτικής Επιχείρη¬ 
σης Ύδρευσης και Αποχέτευσης Γυθείου (Δ.Ε.Υ.Α.Γ.). ... 3 

Ψήφιση Οργανισμού Εσωτερικής Υπηρεσίας Κοινότητας Άλλης Με¬ 
ριάς Ν. Μαγνησίας..,. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

ΑριΟ. 3023521/2943/0098 (1) 


Καταμέτρηση υπολοίπων βύνης και μπύρας στα Ζυθοποιεία και τις αποθή¬ 
κες τους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 78 παρ. 3 του Συντάγματος, 

2. Το άρθρο 71 του Σ.Ν. «Εναρμόνιση προς το Κοινοτικό δίκαιο του φορολογι¬ 
κού καθεστώτος των πετρελαιοειδών προϊόντων, αλκοόλης και αλκοολούχων πο¬ 
τών και βιομηχανοποιημένων καπνών», που κατατέθηκε στη Βουλή. 

3. Την Υ 1847/1078399/1182/0001/7.8.92 (ΦΕΚ 525/Β/ 
14.8.92) Κοινή απόφαση του Πρωθ/γού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους Υφυπουργούς Οι¬ 
κονομικών», αποφασίζουμε: 

1. Η καταμέτρηση των υπολοίπων της αυτούσιας βύνης, του ζυθογλεύ- 
κους στα διάφορα στάδια επεξεργασίας, καθώς και της έτοιμης μπύρας στα 
ζυθοποιεία και τις αποθήκες τους που έχουν εγκριθεί με αποφάσεις του 
Γ.Χ.Κ., η οποία προβλέπεται από το άρθρο 71 του ανωτέρω Σ.Ν. να γίνει 
στις 31.12.92, θα διενεργηθεί με την παρακάτω διαδικασία. 

α) Καταμέτρηση στα Ζυθοποιεία. 

1. Ο Προϊστάμενος της αρμόδιας Χημικής Υπηρεσίας με απόφασή του, 
θα ορίσει επιτροπή από δύο χημικούς της Υπηρεσίας και ένα εκπρόσωπο του 
Ζυθοποιείου ή της αποθήκης για τη διενέργεια της καταμέτρησης. 

2. Η Επιτροπή: 

α) θα καταμετρήσει τις ποσότητες της φορολογημένης αυτούσιας βύνης 
και θα τις δειγματίσει. 

Τα ληφθέντα δείγματα θα αποσταλούν στη Χημική Υπηρεσία που ελέγ¬ 
χει το Ζυθοποιείο για τον προσδιορισμό της μέσης εκχυλισματικής απόδο¬ 
σης της βύνης προκειμένου αυτή να χρησιμοποιηθεί για τον προσδιορισμό 
των φυρών. 

β) θα καταμετρήσει το ζυθογλεύκος στα διάφορα στάδια, καθώς και τη 
μπύρα στα διάφορα στάδια επεξεργασίας για κάθε κατηγορία, 

γ) θα καταμετρήσει τις ποσότητες της συσκευασμένης μπύρας κατά κα¬ 
τηγορίες, οι οποίες και θα αποθηκευτούν σε καθορισμένους χώρους. 

δ) Για όλα τα ανωτέρω θα συντάξει σχετικό πρωτόκολλο καταμετρή- 
σεως. Αντίγραφα του πρωτοκόλλου θα δοθούν από την επιτροπή στο Ζυθο¬ 


ποιείο στον επιτηρητή χημικό και στην Χημική Υπηρεσία. 

ε) Τα στοιχεία του πρωτοκόλλου θα καταχωρηθούν από το Ζυθοποιείο σε 
ειδικό βιβλίο θεωρημένο από τη Χημική Υπηρεσία και στα σχετικά λογι¬ 
στικά βιβλία του Ζυθοποιείου. 

Στο βιβλίο αυτό θα καταχωρούνται καθημερινά οι ποσότητες της φορο¬ 
λογημένης βύνης που θα χρησιμοποιούνται μέχρις εξαντλήσεώς τους. Επί¬ 
σης θα καταχωρούνται οι ποσότητες της έτοιμης μπύρας που παράγεται 
κατά κατηγορίες και οι ποσότητες που θα διατίθενται μέχρι εξαντλήσεώς 
των αποθεμάτων. 

στ) Η ζυθοποίηση της φορολογημένης βύνης και η'περαιτέρω-επεξεργα- 
σία του ζυθογλεύκους που θα προκόψει καθώς και της ημιέτοιμης μπύρας 
που καταμετρήθηκαν στις 31.12.1992 θα γίνεται σε ξεχωριστές γραμμές 
από αυτές που θα χρησιμοποιηθούν για παραγωγή μπύρας από μη φορολο¬ 
γημένη βύνη, η δε πάραγομένη συσκευασμένη μπύρα θα αποθηκεύεται 
στους ανωτέρω καθορισμένους χώρους της αποθήκης. 

Η όλη διαδικασία θα εποπτεύεται σύμφωνά με τις’ σχετικές διατάξεις για 
τα ζυθοποιεία από την αρμόδια Χημική Υπηρεσία μέχρι την πλήρη διάθεση 
της μπύρας πού έχει παρασκευασθεί από φορολογημένη βύνη. 

ζ) Η κατανάλωση της φορολογημένης βύνης θα γίνει κατά προτεραιό¬ 
τητα, η δε βύνη που θα εισέρχεται στο ζυθοποιείο θα αποθηκεύεται χωριστά 
και θα ζυθοποιείται ανεξάρτητα από τη φορολογημένη βύνη. 

η) Μετά την εξάντληση των αποθεμάτων της βύνης και της μπύρας που 
έχει παραχθεί από φορολογημένη βύνη θα κλείσει από τον εποπτεύοντα χη¬ 
μικό και την αρμόδια αρχή το σχετικό βιβλίο με πράξη. Επίσης θα ενημε¬ 
ρωθεί εγγράφως η Χημική Υπηρεσία που εποπτεύει το Ζυθοποιείο. 

β) Καταμέτρηση της μπύρας στις αποθήκες που με αποφάσεις της Φορο¬ 
τεχνικής Διεύθυνσης του Γ.Χ.Κ. έχουν χαρακτηρισθεί σαν αποθήκες των 
Ζυθοποιείων. 

1.0 Προϊστάμενος της αρμόδιας Χημικής Υπηρεσίας που εποπτεύει την 
αποθήκη με απόφασή του θα συστήσει επιτροπή από δύο χημικούς και ένα 
εκπρόσωπο της αποθήκης, η οποία θα διενεργήσει την καταμέτρηση. 

2. Η επιτροπή: 

α) θα καταμετρήσει τις ποσότητες της φορολογημένης μπύρας κατά κα¬ 
τηγορίες και οι οποίες θα αποθηκευθούν σε καθορισμένους χώρους. 

β) Θα συντάξει σχετικό πρωτόκολλο καταμέτρησης, αντίγραφο του 
οποίου θα δοθεί στο Ζυθοποιείο και τη Χημική Υπηρεσία που εποπτεύει την 
αποθήκη. Επίσης (αντίγραφο του πρωτοκόλλου θα σταλεί από τη Χημική 
Υπηρεσία στην Χημική Υπηρεσία που εποπτεύει το Ζυθοποιείο στο οποίο 
ανήκει η αποθήκη. 

γ) Τα στοιχεία του πρωτοκόλλου θα καταχωρηθούν από το Ζυθοποιείο σε 
ειδικό βιβλίο θεωρημένο από τη Χημική Υπηρεσία και στα λογιστικά βιβλία 
του Ζυθοποιείου. 

Επίσης στο βιβλίο αυτό θα καταχωρούνται καθημερινά οι ποσότητες της 
μπύρας που θα διατίθενται κατά κατηγορίες μέχρις εξαντλήσεώς των απο¬ 
θεμάτων. 

δ) Μετά την εξάντληση των αποθεμάτων η αρμόδια αρχή θα κλείσει το 
βιβλίο με σχετική πράξη και θα ενημερώσει τη Χημική Υπηρεσία. 

2. Από την εφαρμογή των διατάξεων της παρούσας δεν προκαλείται δα¬ 
πάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Δεκεμβρίου 1992 

. Ο ΥΦΥΠΟΥΡΓΟΣ 

ΚΩΝ/ΝΟΣ ΓΙΑΤΡΑΚΟΣ 

- 4 -- 

Αρίθ. 135/2388 (2) 

Αύξηση των παρεχόμενων από τον Κλάδο Επικουρικής Ασφάλισης Δικηγό¬ 
ρων του Ταμείου Νομικών συντάξεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 30 παρ. 3 του Ν.Δ. 4114/60 «Περί κωδι¬ 
κός του ταμείου Νομικών» (ΦΕΚ 164 τ.Α') όπως τροποποιήθηκε και συ¬ 
μπληρώθηκε από το άρθρο 25 παρ. 3 του Ν. 730/77. 

2. Τα άρθρα 23, παρ. 1 στοιχ. στ' και 24 παρ. 1 και παρ. 2 στοιχ. γ', 26 
παρ. 1 και 27 παρ. 1 στοιχ. δ' του Ν. 1558/85 (Α' 137). 

3. Τις διατάξεις του άρθρου 30 του Ν. 1027/80, όπως,αυτό αντικατα- 
στάθηκε με το άρθρο 7 του Ν. 1275/1982 και συμπληρώθηκε με το άρθρο 
43 του Ν. 1469/1984 (ΦΕΚ 111/Α784). 

4. Τις διατάξεις του άρθρου 66 του Ν. 2084/92 (165 Α'). 

5. Τις διατάξεις του άρθρου 27 του Ν. 2081/92 (154 Α'), 

6. Τις διατάξεις του Π. Δ/τος 213/92 (102 Α'). 

7. Τη γνώμη του Διοικητικού Συμβουλίου του κλάδου επικουρικής 
ασφάλισης Δικηγόρων του ταμείου Νομικών, που λήφθηκε κατά την 1324/ 
30.9.1992 συνεδρίασή του και που κοινοποιήθηκε με το αρ. 20284/ 
27.10.92 έγγραφό του, αποφασίζουμε: 

1. Οι παρεχόμενες από τον Κλάδο Επικουρικής Ασφάλισης Δικηγόρων 
μηνιαίες περιοδικές παροχές στους Δικηγόρους και σε περίπτωση θανάτου 
στα μέλη των οικογενειών τους, ισούται με το γινόμενο του αριθμού των 
ετών ασφάλισης επί του συντελεστή προσδιορισμού της απονεμητέας επι¬ 
κουρικής παροχής, οριζόμενο για κάθε χρόνο ασφάλισης από 1.1.1992 σε 
εννιακόσιες εξήντα 6ύο·(962) δρχ.·, χωρίς να μπορεί να υπερβεί το ποσό που 
αντιστοιχεί κάθε φορά σε 40 έτη συντάξιμης υπηρεσίας. 

2. Κατώτατο όριο της παρεχόμενης από τον κλάδο επικουρικής ασφάλι¬ 
σης Δικηγόρων, μηνιαίας παροχής ορίζεται από 1.1.1992 το ποσό των δε¬ 
κατεσσάρων χιλ. επτακοσίων ενενήντα τριών (14.793) δρχ. 

3. Από τις διατάξεις αυτής της απόφασης προκαλείται δαπάνη σε βάρος 
του προϋπολογισμού του ταμείου Νομικών - Κ.Ε.Α.Δ. ύψους εκατόν ογδό¬ 
ντα εκατομμυρίων δρχ. περίπου για το τρέχον οικονομικό έτος και εκατόν 
ογδόντα εκατομμυρίων δρχ. περίπου για καθένα από τα επόμενα οικονο¬ 
μικά έτη. 

4. Για την ανωτέρω δαπάνη έχει εγγραφεί πίστωση στον προϋπολογισμό 
του ταμείου Νομικών - Κ.Ε.Α.Δ. ύψους τριακοσίων εκατομμυρίων δρχ. με 
τα στοιχεία 0621. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Δεκεμβρίου 1992 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦-- 

Αριθ. 18746 (3) 

Έγκριση Οργανισμού Εσωτερικής Υπηρεσίας της Δημοτικής Επιχείρησης 
Ύδρευσης και Αποχέτευσης Γυθείου (Δ.Ε.Υ.Α.Γ.). 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Το 219/8.6.92 Π. Δ/γμα «περί συστάσεως Δημοτικής Επιχείρησης 
Ύδρευσης και Αποχέτευσης Γυθείου». 

2. Τις διατάξεις του άρθρου 7 του Ν. 1069/80 «περί κινήτρων διά την 
ίδρυσιν επιχειρήσεων υδρεύσεως και αποχετεύσεως». 

3. Το Π.Δ. 250/89, με το οποίο μεταβιβάστηκαν αρμοδιότητες του 
Υπουργείου Εσωτερικών στους Νομάρχες. 

4. Τις δ/ξεις του Ν. 301 της 19/20.4.76 «περί της εις την Εφημερίδα 
της Κυβερνήσεως δημοσιευομένης ύλης...... 

5. Την αριθ. 2/92 απόφαση του Δ/κού Συμβουλίου της ΔΕΥΑΓ και την 
αριθ. 151/92 σύμφωνη γνώμη του Δημοτικού Συμβουλίου Γυθείου, απο¬ 
φασίζουμε: 

Εγκρίνουμε τη 2/26.11.1992 απόφαση του Δ/κού Συμβουλίου της Δη¬ 
μοτικής Επιχείρησης Ύδρευσης και Αποχέτευσης Γυθείου, με την οποία συ¬ 


ντάχθηκε ο Οργανισμός Εσωτερικής Υπηρεσίας ως κατωτέρω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ ΚΑΙ 
ΑΠΟΧΕΤΕΥΣΗΣ ΓΥΘΕΙΟΥ 

ΚΕΦΑΛΑΙΟ Α' 

Γενικές διατάξεις 

'Αρθρο 1 

Περιπτώσεις προσλήψεων 

Η πρόσληψη προσωπικού με σύμβαση εργασίας ιδιωτικού δικαίου προς 
την επιχείρηση επιτρέπεται: 

α) Προς πλήρωση των διά του παρόντος οργανισμού εσωτερικής υπηρε¬ 
σίας (Ο.Ε.Υ.) προβλεπομένων θέσεων και 
β) προς κάλυψη παροδικών αναγκών. 

'Αρθρο 2 

Αντικείμενο Ο.Ε.Υ. 

1. Το πάσης φύσεως προσωπικό της επιχείρησης διέπεται από τον παρό¬ 
ντα Ο.Ε.Υ. Ειδικότερα ο Ο.Ε.Υ. καθορίζει την οργάνωση, την σύνθεση και 
την αρμοδιότητα των υπηρεσιών, τον αριθμό θέσεων του πάσης φύσεως 
προσωπικού, αναλόγως προς τις ανάγκες της επιχείρησης, την κατά μισθο- 
λογικά κλιμάκια κατανομή των θέσεων αυτών κατά ομάδα ειδικοτήτων και 
αναλόγως της βαθμίδος εκπαιδεύσεως, τις αποδοχές, τον τρόπο προσλή- 
ψεως και απολύσεως και το αρμόδιο προς τούτο όργανο (άρθρο 7 Ν. 1069/ 
80) ως και κάθε άλλο θέμα σχετικό με την υπηρεσιακή κατάσταση του προ¬ 
σωπικού. 

2. Το κατά την προηγούμενη παράγραφο προσωπικό της επιχείρησης 
συνδέεται με αυτή με σύμβαση εργασίας ιδιωτικού δικαίου πλην του αναφε- 
ρομένου στην παράγραφο 4 του άρθρου 7 του Νόμου 1069/80. 

ΚΕΦΑΛΑΙΟ Β' 

Οργάνωση - Σύνθεση τ- Αρμοδιότητες υπηρεσιών 

'Αρθρο 3 

Βασική διάρθρωση υπηρεσιών 
1. Η Υπηρεσία της Επιχείρησης διαρθρώνεται ως κάτωθι: 
α) Διεύθυνση Υπηρεσιών. 

β) Γραμματεία Διοικητικού Συμβουλίου και Διεύθυνσης Υπηρεσιών, 
γ) Διοικητική και Οικονομική Υπηρεσία, 
δ) Τεχνική Υπηρεσία. 

Άρθρο 4 

Αρμοδιότητες Διευθυντού Υπηρεσιών 

1. Τα καθήκοντα, τα δικαιώματα και οι αρμοδιότητες εν γένει του Διευ- 
θυντού Υπηρεσιών ορίζονται ως ακολούθως: 

α) Τα απορρέοντα από τις διατάξεις του Ν. 1069/80 (ΦΕΚ Α’ 191/ 
1980), 

β) Η επίλυση αμφισβητήσεων περί την αρμοδιότητα κάθε Υπηρεσίας. 

Άρθρο 5 

Αρμοδιότητες Γραμματείας Διοικητικού Συμβουλίου 
και Διεύθυνσης Υπηρεσιών 

1. Η Γραμματεία του Διοικητικού Συμβουλίου και Διεύθυνσης Υπηρε¬ 
σιών επιμελείται: 

1.1. α) Της συγκέντρωσης των αναγκαίων στοιχείων προς ενημέρωση 
του Προέδρου και των μελών του Διοικητικού Συμβουλίου και της εν γένει 
προπαρασκευής των θεμάτων προς εκπλήρωση των καθηκόντων αυτών, 
της εν γένει αλληλογραφίας τους και οργάνωσης της μετά των υπηρεσιών 
καρκοινού επικοινωνίας αυτών. 

1.2. β) Της καταχώρησης των αποφάσεων του Διοικητικού Συμβουλίου 
σε ειδικό βιβλίο που αριθμείται, μονογράφεται και θεωρείται από τον Πρόε¬ 
δρο του Διοικητικού Συμβουλίου. Αντί ειδικού βιβλίου δύναται να χρησιμο¬ 
ποιούνται φύλλα χάρτου τα οποία βιβλιοδετούνται στο τέλος του Οικονομι¬ 
κού έτους. 

Σε περίπτωση χρησιμοποίησης μαγνητοφώνου για την μαγνητοφώνηση 
των πρακτικών επιμελείται της μαγνητοφώνησης και απομαγνητοφώνησης 
αυτών. 

1.3.γ) Της κοινοποίησης των αποφάσεων του Διοικητικού Συμβουλίδυ' 
ως και κάθε εργασίας σχετικής με την συγκρότηση, λειτουργία και λοιπά 
του Διοικητικού Συμβουλίου. 

1.4.8) Της προπαρασκευής των θεμάτων για την άσκηση των αρμοδιο¬ 
τήτων του Διευθυντού Υπηρεσιών. 

1.5.ε) Κάθε εργασία σχετική με την ενάσκηση των αρμοδιοτήτων του 
Διευθυντού Υπηρεσιών. 

Άρθρο 6 

Διάρθρωση - Αρμοδιότητες Διοικητικής και Οικονομικής Υπηρεσίας 

1. Την Διοικητική και Οικονομική Υπηρεσία απαρτίζουν τα κάτωθι τμή¬ 
ματα: 

Ι.Ι.α) Τμήμα Διοίκησης. 

1.2.β) Τμήμα Οικονομικής Διοίκησης και λογιστικού. 

2. Στην αρμοδιότητα της Διοικητικής και Οικονομικής Υπηρεσίας ανά- 
γωνται τα κατωτέρω θέματα, κατανεμάμενα μεταξύ των τμημάτων αυτής 
ως εξής: 

2.1. α) Στο τμήμα Διοίκησης: 

2.1α.αα) Η εν γένει υπηρεσιακή κατάσταση και απόλυση προσωπι¬ 
κού. 

2.1β.ββ) Η μελέτη της πολιτικής του προσωπικού. 

2.1γ.γγ) Οι αποδοχές, χορήγηση επιδομάτων, οδοιπορικά έξοδα κ.λπ. 
του προσωπικού. 

2.1δ.8δ) Η υπερωριακή απασχόληση και αμοιβή, υγιειονομική περί¬ 
θαλψη και νοσηλεία του προσωπικού. 

2.1ε.εε) Κάθε θέμα συναφές με την εν γένει υπηρεσιακή κατάσταση του 
προσωπικού. 

2.1στ.στστ) Η διακίνηση της εισερχόμενης αλληλογραφίας. 

2.1ζ.ζζ) Η διεκπεραίωση της εξερχόμενης αλληλογραφίας. 

2.1η.ηη) Η οργάνωση, ταξινόμηση, τήρηση καί λοιπά του γενικού αρ¬ 
χείου. 

2.1Θ.ΘΘ) Η τήρηση των φακέλλων των δικαστικών υποθέσεων της επι¬ 
χείρησης. 

2.1ι.ιι) Κάθε εργασία που ήθελε ανατεθεί σε αυτό από τον Διευθυντή 
Υπηρεσιών και Προϊστάμενο της Υπηρεσίας. 

2.2. α) Στο τμήμα Οικονομικής Διοίκησης και λογιστικού. 

2.2α.αα) Η τήρηση των λογιστικών βιβλίων, λογαριασμών, λογιστικών 

καταστάσεων τέλους χρήσεως, μητρώων και εκθέσεων προς την Διοίκηση 
κ.λπ. 

2.2β.ββ) Η σύνταξη προϋπολογισμού, ισολογισμού κ.λπ. 

2.2γ.γγ) Η κοστολόγηση, τιμολόγηση και οικονομικός σχεδιασμός. 
2.2δ.δδ) Η καταμέτρηση κατανάλωσης νερού και η έκδοση λογαρια¬ 
σμών. 

2.2ε.εε) Η βεβαίωση και η είσπραξη των εσόδων. 

2.2στ.στστ) Ο έλεγχος των δικαιολογητικών πληρωμής. 

, Άρθρο 7 

Διάρθρωση - Αρμοδιότητες Τεχνικής Υπηρεσίας 

1. Την Τεχνική Υπηρεσία απαρτίζουν τα κάτωθι τμήματα: 
α) Τμήμα δικτύων ύδρευσης και αποχέτευσης. 

β) Τμήμα μηχανολογικό, ηλεκτρολογικό, ηλεκτρονικό, 
γ) Τμήμα προμηθειών και αποθήκης. 

2. Στην αρμοδιότητα της Τεχνικής Υπηρεσίας ανάγονται τα κατωτέρω 
θέματα, κατανεμάμενα μεταξύ των τμημάτων αυτής ως εξής: 

α) Στο τμήμα δικτύων ύδρευσης και αποχέτευσης, η μελέτη, κατασκευή, 
λειτουργία, έλεγχος και συντήρηση των δικτύων ύδρευσης και αποχέτευ¬ 
σης, υδραγωγείων μεταφοράς ύδατος και τεχνικών έργων επ’ αυτών, 
β) Στο τμήμα μηχανολογικού, ηλεκτρολογικού, ηλεκτρονικού: 
β.α) Η μελέτη, εγκατάσταση, λειτουργία και συντήρηση αντλητικών συ¬ 
γκροτημάτων ύδρευσης και αποχέτευσης. 

β.β) Η λειτουργία και συντήρηση οχημάτων και μηχανημάτων εξοπλι¬ 
σμού. 

β.γ) Η τοποθέτηση, επισκευή και έλεγχος των υδρομετρητών, 
β.δ) Η λειτουργία και συντήρηση αντλιοστασίων και ηλεκτρονικών εγκα¬ 
ταστάσεων επεξεργασίας ύδατος, λυμάτων και αποβλήτων εν γένει. 
γ) Στο τμήμα προμηθειών και αποθήκης: 

γ.α) Ο προγραμματισμός των προμηθειών, η σύνταξη προδιαγραφών και 
η αξιολόγηση των προσφορών. 

γ.β) Η προμήθεια και αποθήκευση μηχανημάτων εξοπλισμού. 


γ.γ) Η προμήθεια και αποθήκευση υδρομετρητών., 
γ.δ) Η εκτέλεση των συμβάσεων, ο έλεγχος, η παραλαβή και η αποθή¬ 
κευση των εν γένει εφοδίων της ύδρευσης και της αποχέτευσης. 

γ.ε) Η τήρηση των βιβλίων αποθήκης, η έκδοση δελτίων αποθήκης κ.λπ. 

ΚΕΦΑΛΑΙΟ Γ' 

θέσεις - Κατάταξη θέσεων κατά μισθολογικά κλιμάκια - Αποδοχές 
Άρθρο 8 

θέσεις προσωπικού κατά κλάδους, κατηγορίες και ειδικότητες 
και κατάταξη αυτού κατά μισθολογικά κλιμάκια 
0 αριθμός των θέσεων του πάσης «ρύσεως προσωπικού, οι κατά μισθολο- 
γικά κλιμάκια κατανομή των καθ’ ομάδας ειδικοτήτων αναλόγως της βαθ- 
μίδος ορίζονται ως εξής: 

Το σύνολο των θέσεων του πάσης «ρύσεως προσωπικού ιχνέρχεται σε (19) 
δεκαεννέα και σε αυτό περιλαμβιάνονται: 

1. Διευθυντής Υπηρεσιών ένας (1) πτυχιούχος ανωτάτης σχολής με μι- 
σθολογικό κλιμάκιο «χνάλογα με τα έτη φοίτησης, ως εξής: 

α) Με πτυχίο τεσσάρων (4) ετών σπουδών με μισθολογικά κλιμάκιο 16 - 

1. 

β) Με πτυχίο πέντε (5) ετών σπουδών με μισθολογικά κλιμάκιο 15-1. 
γ) Με πτυχίο έξι (6) ετών σπουδών με μισθολογικά κλιμάκιο 14-1. 

2. Προϊστάμενος Διοικητικής και Οικονομικής Υπηρεσ'υχς ένας (1) πτυ¬ 
χιούχος ανωτέρας σχολής με μισθολογικά κλιμάκιο ανάλογα με τα έτη φοί¬ 
τησης ως εξής: 

α) Με πτυχίο δύο (2) ετών σπουδών με μισθολογικά κλιμάκιο 19-4. 
β) Με πτυχίο τριών (3) ετών σπουδών με μισθολογικά κλιμάκιο 18-3. 
γ) Με πτυχίο τεσσάρων (4) ετών σπουδών με μισθολογικά κλιμάκιο 17 - 

2 . 

3. Προϊστάμενος Διοικητικού Συμβουλίου και Διεύθυνσης Υπηρεσιών 
ένιχς (1) πτυχιούχος ανωτέρας σχολής με μισθολογικά κλιμάκιο ανάλογα με 
τα έτη φοίτησης ως εξής: 

α) Με πτυχίο δύο (2) ετών σπουδών με μισθολογικά κλιμάκιο 19-4. 
β) Με πτυχίο τριών (3) ετών σπουδών με μισθολογικά κλιμάκιο 18-3. 
γ) Με πτυχίο τεσσάρων (4) ετών σπουδών με μισθολογικά κλιμάκιο 17 - 

2 . 

4. Προϊστάμενος Τεχνικής Υπηρεσίας ένιχς (1) πτυχιούχος ανωτάτης 
σχολής με μισθολογικά κλιμάκιο ανάλογα με τα έτη φοίτησης ως εξής: 

α) Με πτυχίο τεσσάρων (4) ετών σπουδών με μισθολογικά κλιμάκιο 16- 

1. 

β) Με πτυχίο πέντε (5) ετών σπουδών με μισθολογικά κλιμάκιο 15 - 1. 
γ) Με πτυχίο έξι (6) ετών σπουδών με μισθολογικά κλιμάκιο 14 - 1. 

5. Εργοδηγός ένοις (1) με πτυχίο μέσης τεχνικής σχολής με μισθολογικά 
κλιμάκιο 23-8. 

6. Τεχνίτες υδραυλικοί έξι (6) με μισθολογικά κλιμάκιο 24 - 9. 

7. Κλάδος Διοικητικός Οικονομικός Γραμματείς δύο (2) με απολυτήριο 
εξατ«χξιου Γυμνασίου ή Λυκείου με μισθολογικά κλιμάκιο 24 - 9. 

8. Εργάτες α) Κλητήρας ένοις (1) με απολυτήριο τριτάξιου Γυμνασίου με 
μισθολογικά κλιμάκιο 26 - 11, β) Εργάτες εν γένει πέντε (5) με μισθολο- 
γικό κλιμάκιο 28-16. 

Άρθρο 9 

Μισθολογικά κατάταξη προσωπικού 

1. Κάθε μισθωτός κατατάσσεται στο μισθολογικά κλιμάκιο της ειδικότη- 
τοις, κατηγορίας και κλάδου της αναλόγου θέσεως. 

2. Ο προσλαμβανόμενος «χνιχλογα με τα ειδικά του προσόντα κατατάσσε¬ 
ται στο αντίστοιχο μισθολογικά κλιμάκιο και λαμβιχνει τις αποδοχές του ει¬ 
σαγωγικού του βαθμού, του κλιμιχκίου που κατατάσσεται. 

Δύναται ανάλογα με τα ιδιαίτερα αυτού προσόντα να λαμβιχνει τις αποδο¬ 
χές του αμέσως ανωτέρου μισθολογικού κλιμακίου. 

3. Η κατάταξη του προσλαμβοινομένου στο ιχντίστοιχο μισθολογικά κλι¬ 
μάκιο γίνεται με απόφαση του Διοικητικού Συμβουλίου. 

Άρθρο 10 

Αποδοχές 

1. Το προσωπικό της επιχείρησης εξελίσσεται μισθολογικά ως εξής: 
α) Οι υπάλληλοι που για τον διορισμό τους απαιτείται απολυτήριο Δημο¬ 
τικού σχολείου εξελίσσονται σε δεκαέξι (16) μισθολογικά κλιμάκια με εισα¬ 
γωγικό το 28ο και καταληκτικό το 13ο, 

β) Οι υπάλληλοι που για τον διορισμό τους απαιτείται απολυτήριο εξατα- 

ξίου Γυμνασίου ή Λυκείου εξελίσσονται σε δεκαέξι (16) μισθολογικά κλιμά¬ 
κια με εισαγωγικό το 24ο και καταληκτικό το 9ο. 

γ) Οι υπάλληλοι που δεν έχουν απολυτήριο εξαταξίου Γυμνασίου ή Λυ¬ 
κείου έχουν όμως απολυτήριο Γ' τάξης Γυμνασίου ή και άνω εξελίσσονται 
σε δεκαέξι (16) μισθολογικά κλιμάκια με εισαγωγικό βαθμό το 28ο και κα¬ 
ταληκτικό το 1 Ιο." 

6) Οι υπάλληλοι που για τον διορισμό τους απαιτείται πτυχίο Μέσων τε¬ 
χνικών σχολών ή άλλο ισότιμο εξελίσσονται σε δεκαέξι (16) μισθολογικά 
κλιμάκια με εισαγωγικό το 23ο και καταληκτικό το 8ο. 

ε) Οι υπάλληλοι που για τον διορισμό τους απαιτείται πτυχίο κατώτερης 
τεχνικής σχολής ή ορισμένης ειδικότητας ή εμπειρίας εξελίσσονται σε δεκα¬ 
έξι (16) μισθολογικά κλιμάκια με εισαγωγικό το 24ο και καταληκτικό το 
9ο. 

στ) Οι υπάλληλοι που για τον διορισμό τους απαιτείται πτυχίο ανώτέρας 
σχολής εξελίσσονται ανάλογα με τα χρόνια φοίτησής τους ως εξής: 

I) Με πτυχίο δύο (2) ετών σπουδών εξελίσσονται σε δεκαέξι (16) μισθο- 
λογικά κλιμάκια με εισαγωγικά το 19ο και καταληκτικό το 4ο. 

II) Με πτυχίο τριών (3) ετών σπουδών εξελίσσονται σε δεκαέξι (16) μι- 
σθολογικά κλιμάκια με εισαγωγικό το 18ο και καταληκτικό το 3ο. 

III) Με πτυχίο τεσσάρων (4) ετών σπουδών και άνω εξελίσσονται σε δε¬ 
καέξι (16) μισθολογικά κλιμάκια με εισαγωγικό το 17ο και καταληκτικό το 
2ο. 

ζ) Οι υπάλληλοι που για τον διορισμό τους απαιτείται πτυχίο ανωτάτης 1 
σχολής εξελίσσονται ανάλογα με τα χρόνια φοίτησής τους ως εξής: 

I) Με πτυχίο τεσσάρων (4) ετών σπουδών εξελίσσονται σε δεκαέξι (16) 
μισθολογικά κλιμάκια με εισαγωγικό το 16ο και καταληκτικό το Ιο. 

II) Με πτυχίο πέντε (5) ετών σπουδών εξελίσσονται σε δεκαπέντε (15) μι- 
σθολογικά κλιμάκια με εισαγωγικό το 15ο και καταληκτικό το Ιο. 

III) Με πτυχίο έξι (6) ετών σπουδών και .άνω εξελίσσονται σε δεκατέσσερα 
(14) μισθολογικά κλιμάκια με εισαγωγικό το 14ο και καταληκτικό το Ιο. 

η) Οι εργοδηγοί εξελίσσονται μισθολογικά από το 24ο έως το 9ο μισθο- 
λογικό κλιμάκιο. 

2. Σε κάθε μισθολογικά κλιμάκιο αντιστοιχεί ο ίδιος βασικός μισθός. Οι 

υπάλληλοι που έχουν το ίδιο μισθολογικά κλιμάκιο δικαιούνται το βασικό 
μισθό που αντιστοιχεί σε αυτό ανεξάρτητα από τον κλάδο στον οποίο ανήκει 
η θέση τόυ. · '■ “·'·· ·. ' ■■ 

3. Ο διοριζόμενος εισέρχεται στην Επιχείρηση με το εισαγωγικό κλιμά¬ 
κιο στο οποίο ανήκει η θέση που διορίζεται. 

4. Η κατάταξη των υπηρετούντων υπαλλήλων με σχέση εργασίας ιδιωτι¬ 
κού δικαίου με μισθολογικά κλιμάκια γίνεται με το συνολικά χρόνο υπηρε¬ 
σίας που έχουν προσμετρουμένου κάι του χρόνου προϋπηρεσίας των στο Δη¬ 
μόσιο, ΝΠΔΔ, ΟΤΑ, ΔΕΥΑΓ και Δήμο Γυθείου. Στην περίπτωση που ο μι¬ 
σθός του μισθολογικού κλιμακίου της κατά την προηγούμενη παράγραφο 
κατάταξης μαζί με τα ποαά επιδομάτών χρόνου υπηρεσίας και εξομάλυνσης 
διαφορών του μισθολογικού κλιμακίου τους υπολείπεται του μισθού του 
υπαλλήλου που δικαιούνται κατά την δημοσίευση της απόφασης αυτής ο 
υπάλληλος κατατάσσεται σε μισθολογικά κλιμάκιο τέτοιο ώστε ο μισθός του 
μισθολογικού κλιμακίου αυτού μαζί με τα επιδόματα χρόνου υπηρεσίας και 
εξομάλυνσης διαφορών του μισθολογικού κλιμακίου του παρόντος Οργανι¬ 
σμού να δίνουν ποσό που να καλύπτει τον τελευταίο αυτό μισθό. Ως μισθός 
της ημέρας της δημοσίευσης του νόμου αυτού για την εφαρμογή της διάτα¬ 
ξης αυτής λαμβάνεται υπόψιν ο βασικός μισθός, το επίδομα χρόνου υπηρε¬ 
σίας, το επίδομα σπουδών εκτός του μεταπτυχιακού, το προσωρινό επίδομα 
των χιλίων δραχμών, το προσωπινό προσωπικό επίδομα, το διορθωτικό 
ποσό, το ποσό της Α.Τ.Α. που έχει διαμορφωθεί μέχρι σήμερα όλα τα κα- 
ταργούμενα με το άρθρο 19 του Νόμου αυτού επιδόματα καθώς και το ποσό 
για αποζημίωση υπερωριακής εργασίας που έπαιρναν οι υπάλληλοι τακτικά 
και σταθερά κατά μήνα και επί 10 τουλάχιστον μήνες κατά το τελευταίο 
δωδεκάμηνο πριν από την δημοσίευση του παρόντος νόμου. Σε καμία περί¬ 
πτωση οι νέες μηνιαίες αποδοχές δεν μπορεί να είναι κατώτερες των μη¬ 
νιαίων αποδοχών που δικαιούνται κατά την δημοσίευση του παρόντος. 

5. Στα μισθολογικά κλιμάκια αντιστοιχεί ο ακόλουθος μηνιαίος βασικός 
μισθός: - 

α) Στο μισθολογικά κλιμάκιο 28: δραχμές 25.000. 

β) Στο κάθε επόμενο μισθολογικά κλιμάκιο ο ανωτέρω βασικός μισθός 
προσαυξάνεται κατά σταθερό ποσοστό 4% και μέχρι συνολικού ποσού 
108% επί του μισθολογικού κλιμακίου 28. 

6. Πέραν του μηνιαίου μισθού παρέχονται στους υπαλλήλους της επιχεί¬ 
ρησής και τα επιδόματα χρόνου υπηρεσίας, εξομάλυνσης διαφορών μισθο¬ 
λογίου, οικογενειακών βαρών, μεταπτυχιακών σπουδών εορτών Χριστου¬ 
γέννων, Πάσχα ως και το επίδομα αδείας όπως αυτά αναγράφονται στα άρ¬ 
θρα 8, 9,10,11,12 και 13 τουΝ. 1505/84 (ΦΕΚ 194/3.12.84 Τεύχος 
Α'). Επιδόματα ανθυγιεινής εργασίας σε ποσοστό .15% στο βασικά μισθό 
στους εργατοτεχνίτες που εργάζονται χειρονακτικά στα δίκτυα υδρεύσεως . 


και αποχετεύσεως εκτός γραφείου και καθ’ όσον χρόνο εργάζονται. 

7. Ως υπηρεσία για την εξέλιξη των υπαλλήλων της επιχείρησης στα μι- 
σθολογικά κλιμάκια εφαρμόζεται το άρθρο 16 του Ν. 1505/84. Επίσης και 
η προϋπηρεσία στη ΔΕΥΑΓ και το Δήμο Γυθείου. Στο προσωπικό της επι¬ 
χείρησης εφαρμόζεται το σύστημα Α.Τ.Α. Το ποσοστό μεταβολής του δεί¬ 
κτη τιμών θα κλιμακώνεται όπως των Δημοσίων Υπαλλήλων. Για τον κα¬ 
θορισμό της Α.Τ.Α. θα ληφθούν υπόψη τα ποσοστά μεταβολής του δείκτη 
τιμών καταναλωτή που έχουν χορηγηθεί από 1.1.1992. Αποδοχές για τον 
υπολογισμό της Α.Τ.Α. θα λαμβάνεται υπόψη κάθε φορά ο βασικός μισθός 
του μισθολογικού κλιμακίου, το επίδομα χρόνου υπηρεσίας, το επίδομα εξο¬ 
μάλυνσης διαφορών μισθολογίου και το επίδομα οικογενειακών βαρών. 

6. Όπου ο Ο.Ε.Υ. παραπέμπει στον Ν. 1505/84 στις περιπτώσεις αυ¬ 
τές θα ισχύουν οι εκάστοτε τροποποιήσεις που γίνονται στο Νόμο αυτόν. 

Ότι δεν προβλέπεται από τον παρόντα Ο.Ε.Υ. και αναφέρεται στον Ν. 
1505/84 θα ακολουθούνται οι διατάξεις του Νόμου αυτού. 

ΚΕΦΑΛΑΙΟ Δ’ 

Τρόπος πρόσληψης προσωπικού προς πλήρωση θέσεων 
ΤΜΗΜΑ Α' 

Υπηρεσιακή κατάσταση 
Άρθρο 11 

Διαδικασία πληρώσεως θέσεων 

1. Η πλήρωση των κενών και κενουμένων εκάστοτε θέσεων ενεργείται 
ύστερα από απόφαση του Διοικητικού Συμβουλίου της επιχείρησης, κρίνο¬ 
ντας για την ανάγκη της πληρώσεως αυτών. 

2. Η πρόσληψη του προσωπικού επ’ αόριστον ή ορισμένου χρόνου προς 
πλήρωση των ανωτέρω θέσεων και η υπηρεσιακή κατάσταση των προσλαμ- 
βανομένων διέπεται από τις διατάξεις του παρόντος κεφαλαίου. 

ΤΜΗΜΑ Β’ 

Προσλήψεις 

Άρθρο 12 

Προσόντα προσλήψεων 

1. Για την πλήρωση των θέσεων του άρθρου 8 του παρόντος, απαιτού¬ 
νται, τα εκάστοτε για τους μονίμους δημοτικούς υπαλλήλους προβλεπόμενα 
γενικά προσόντα διορισμού. 

2. Τα ειδικά και ιδιαίτερα προσόντα του ανώτερου προσωπικού ορίζονται 
ως ακολούθως: 

α. Διευθυντού Υπηρεσιών κλάδου ΠΕ Διοικητικού, ΠΕ Πολιτικού Μηχα¬ 
νικού, ΠΕ Ηλεκτρολόγων - Μηχανολόγων Μηχανικών και ΠΕ Χημικών 
Μηχανικών. 

Ειδικά προσόντα: Πτυχίο (ή δίπλωμα) νομικής ή πολιτικών ή οικονομι¬ 
κών επιστημών ή κοινωνιολογίας ή διοίκησης επιχειρήσεων ΑΕΙ της ημε¬ 
δαπής ή πτυχίο ή δίπλωμα ΑΣΟΕΕ ή ΠΑΣΠΕ ή ανωτάτων βιομηχανικών 
σχολών της ημεδαπής ή ισότιμο αντίστοιχης ειδικότητας σχολών της αλλο¬ 
δαπής, ή πτυχίο ή δίπλωμα πολιτικού μηχανικού ΑΕΙ της ημεδαπής ή ισό¬ 
τιμο αντίστοιχης ειδικότητας σχολών της αλλοδαπής, ή πτυχίο ή δίπλωμα 
μηχανολόγου μηχανικού ή ηλεκτρολόγου μηχανικού ή μηχανολόγου ηλε¬ 
κτρολόγου μηχανικού ΑΕΙ της ημεδαπής ή ισότιμο «αντίστοιχης ειδικότητας 
σχολών της «αλλοδαπής ή πτυχίο ή δίπλωμα χημικού μηχανικού ΑΕΙ της 
ημεδαπής ή ισότιμο αντίστοιχης ειδικότητας σχολών της αλλοδαπής. 

Ιδιαίτερα προσόντα: Να γνωρίζει καλώς μία από τις γλώσσες Αγγλικής, 
Γαλλικής ή Γερμανικής. 

β. Προϊστάμενος Διοικητικής και Οικονομικής Υπηρεσίιας κλάδου ΤΕ 
Διοικητικού. 

Ειδικά προσόντα: Πτυχίο ή δίπλωμα διοίκησης επιχειρήσεων ή λογιστι¬ 
κής ΤΕΙ ή το ομώνυμο ή «αντίστοιχης ειδικότητιας πτυχίο ή δίπλωμα ισοτί¬ 
μων σχολών της ημεδαπής ή «αλλοδαπής ή ΚΑΤΕΕ ή ισοτίμων σχολών της 
ημεδαπής ή «χλλοδαπής ή πτυχίο ή δίπλωμα της σχολής στατιστικής που 
λειτούργησε υπό την εποπτεία της Ανωτάτης Βιομηχιανικής Σχολής Πει¬ 
ραιά. 

γ. Προϊστάμενος Διοικητικού Συμβουλίου και Διεύθυνσης Υπηρεσιών 
κλάδου ΤΕ Διοικητικού. 

Ειδικά προσόντα: Πτυχίο ή δίπλωμα διοίκησης επιχειρήσεων ή λογιστι¬ 
κής ΤΕΙ ή το ομώνυμο ή αντίστοιχης ειδικότητας πτυχίο ή δίπλωμα ισοτί¬ 
μων σχολών της ημεδαπής ή αλλοδαπής ή ΚΑΤΕΕ ή ισοτίμων σχολών της 
ημεδαπής ή αλλοδαπής ή πτυχίο ή δίπλωμα της σχολής στατιστικής που 
λειτούργησε υπό την εποπτεία της Ανωτάτης Βιομηχοινικής Σχολής Πει- 

ραιά. 

δ. Προϊστάμενος Τεχνιχής Υπηρεσίας κλάδου ΠΕ Πολιτικών Μηχανι- 
χών, ΠΕ Ηλεκτρολόγων - Μηχανολόγων Μηχανιχών και ΠΕ Χημιχών 
Μηχανικών. 

Ειδιχά προσόντα: 1 Πτυχίο ή δίπλωμα πολιτικού μηχανικού ΑΕΙ της ημε¬ 
δαπής ή ισότιμο οιντίστοιχης ειδικότητας σχολών της αλλοδαπής, ή πτυχίο 
ή δίπλωμα μηχανολόγου μηχανικού ή ηλεκτρολόγου μηχανικού ή μηχανο¬ 
λόγου ηλεκτρολόγου μηχανικού ΑΕΙ της ημεδαπής ή ισότιμο αντίστοιχης 
ειδικότητας σχολών της αλλοδαπής ή πτυχίο ή δίπλωμα χημικού μηχανι¬ 
κού ΑΕΙ της ημεδαπής ή ισότιμο αντίστοιχης ειδικότητας σχολών της αλλο¬ 
δαπής. 

Ιδιαίτερα προσόντα: Να γνωρίζει καλώς μία από τις γλώσσες Αγγλικής, 
Γαλλικής ή Γερμανικής. 

ε) Εργοδηγός κλάδου ΔΕ5 (Δομικών έργων): Ως προσόν διορισμού ορί¬ 
ζεται ο ομώνυμος ή αντίστοιχος ή συναφής απολυτήριος τίτλος ενιαίου πο- 
λυκλαδικού λυκείου, ή τεχνικού επαγγελματικού λυκείου ή τεχνικής - 
επαγγελματικής σχολής δευτεροβάθμιου; εκπαίδευσης ή σχολής μαθητείαις 
του ΟΑΕΔ του Ν. 1346/83 (ΦΕΚ 46Α') ή άλλου ισοτίμου τίτλου σχολικής 
μονάδοις της ημεδαπής ή αλλοδαπής. 

στ. Τεχνίτες Υδραυλικοί κλάδου ΔΕ30 (Τεχνιτών Υδραυλικών): Ως προ¬ 
σόν διορισμού ορίζεται ο ομώνυμος ή ιχντίστοιχος ή συναφής απολυτήριος 
τίτλος ενιαίου πολυκλαδικού λυκείου ή τεχνικού επαγγελματικού λυκείου ή 
τεχνικής - επαγγελματικής σχολής δευτεροβάθμιας εκπαίδευσης ή σχολής 
μαθητείας του ΟΑΕΔ του Νόμου 1346/83 (ΦΕΚ 46 Α') ή άλλου ισοτίμου 
τίτλου σχολικής μονάδας της ημεδαπής ή αλλοδαπής. 

ζ. Γραμματείς κλάδου ΔΕ Δακτυλογράφων Στενογράφων: Απολυτήριος 
τίτλος Λυκείου γενικής κατεύθυνσης ή ενιαίου πολυκλαδικού λυκείου χωρίς 
ειδικότητα ή επαγγελματικού Λυκείου χωρίς ειδικότητα ή εξαταξίου γυ¬ 
μνασίου ή ισοτίμου σχολείου ανεξάρτητα από ειδικότητα ή απολυτήριος τί¬ 
τλος τμήματος υπαλλήλων γραφείου (διοίκησης) ή τμήματος υπαλλήλων 
λογιστηρίου τεχνικού ή επαγγελματικού λυκείου. Ως πρόσθετο προσόν ορί¬ 
ζεται η άριστη γνώση Ελληνική δακτυλογραφίας που θα αποδεικνύεται 
ύστερα από πρακτική δοκιμασία. 

η. Κλητήρες κλάδου ΥΕ Κλητήρων - θυρωρών - Γενικών καθηκόντων: 
Απολυτήριος τίτλος υποχρεωτικής εκπαίδευσης (δηλαδή απολυτήριο τριτα¬ 
ξίου Γυμνασίου ή για υποψήφιους που έχουν αποφοιτήσει μέχρι και το 1980 
απολυτήριο δημοτικού σχολείου) ή απολυτήριος τίτλος κατώτερης τεχνικής 
σχολής του Ν.Δ. 580/1970. 

θ. Εργάτες εν γένει κλάδου ΥΕ Βοηθητικού προσωπικού: Απολυτήριος 
τίτλος υποχρεωτικής εκπαίδευσης (δηλαδή απολυτήριο τριταξίου Γυμνα¬ 
σίου ή για υποψήφιους που έχουν αποφοιτήσει μέχρι και το 1980 απολυτή¬ 
ριο δημοτικού σχολείου) ή απολυτήριος τίτλος κατώτερης τεχνικής σχολής 
του Ν.Δ. 580/1970. 

’Αρθρο 13 

Τρόπος πληρώσεως θέσεων 

Οι κενές και κενούμενες θέσεις του προσωπικού της επιχείρησης πληρού- 
νται ως εξής: 

α) Του Διευθυντού Υπηρεσιών και των Προϊσταμένων Διοικητικής και 
Οικονομικής Υπηρεσίας, Διοικητικού Συμβουλίου και Διεύθυνσης Υπηρε¬ 
σιών, ως και της Τεχνικής Υπηρεσίας, δι’ επιλογής. 

β) Του Διοικητικού προσωπικού που ως προσόν καταλήψεως της θέσεως 
ορίζεται πτυχίο Ανωτάτης σχολής ή ανωτέρας ή απολυτήριο εξαταξίου Γυ¬ 
μνασίου ή Λυκείου ή τριταξίου Γυμνασίου, δι’επιλογής. 

γ) Του τεχνικού προσωπικού που ως προσόν καταλήψεως της θέσεως 
ορίζεται πτυχίο Ανωτάτης σχολής ή ανωτέρας ή μέσης τεχνικής σχολής ή 
άδεια εξασκήσεως επαγγέλματος ή τεχνικές γνώσεις, δι’ επιλογής. 

δ) Του εργατικού προσωπικού, δι’ επιλογής. 

Άρθρο 14 

Διαδικασία προσλήψεως 

Η επιλογή ενεργείται κατά τις περί επιλογής του με σύμβαση ιδιωτικού 
δικαίου προσωπικού των ΟΤΑ, ισχύουσες εκάστοτε διατάξεις. 

Η πρόσληψη ενεργείται υποχρεωτικά κατά τη σειρά του πίνακα. 

Άρθρο 15 
Πράξη προσλήψεως 

1. Η πρόσληψη ενεργείται με απόφαση του Προέδρου του Διοικητικού 
Συμβουλίου. 

2. Στην απόφαση περί προσλήψεως αναφέρονται όλα τα απαραίτητα 
προς αυτό στοιχεία και ειδικότερα το ονοματεπώνυμο του προσλαμβανομέ- 
νου με τα τυπικά προσόνα αυτού, το είδος της εργασίας/το μισθολογικό κλι¬ 


μάκιο, ο εισαγωγικός βαθμός των αποδοχών του, ως και η αποκλειστική 
προθεσμία ράσα στην οποία πρέπει να προσέλθει προς ανάληψη υπηρεσίας, 
που δεν μπορεί να υπερβαίνει την 15η ημέρα. 

3. Η περί προσλήψεως απόφαση κοινοποιείτο» στον προσλαμβανόμενο ή 
στον οριζόμενο αντιπρόσωπο αυτού με απόδειξη ή άλλο πρόσφορο μέσο. 

4. Η σύμβαση εργασίας μετά του αναφερομένου στην κατά την παρά- 
γραφο (1) απόφαση λογίζεται ότι κοιταρτίστηκε από της ανοιλήψεως υπηρε¬ 
σίας που βεβαιώνεται από την Υπηρεσία. 

Άρθρο 16 

Ανάκληση πρόσληψης 

1. Η απόφαση πρόσληψης ανακαλείται, αν ο προσληφθείς δεν αποδέ¬ 
χθηκε αυτή είτε ρητώς, είτε σιωπηρώς με την παραμέληση της κατά την 
παράγροιφο 2 του προηγουμένου άρθρου προθεσμίαις. 

Αρθρο 17 

Δοκιμαστική υπηρεσία 

1. Ο προσλαμβανόμενος διανύει ετήσια δοκιμαστική υπηρεσία κατά την 
διάρκεια της οποίας δύναται να απολυθεί με αιτιολογημένη απόφαση του 
Διοικητικού Συμβουλίου για λόγους αναγόμενους στην υπηρεσία του. 

2. Εντός μηνός από της συμπληρώσεως της δοκιμαστικής υπηρεσίας το 
Διοικητικό Συμβούλιο υποχρεούται να αποφανθεί αν ο προσληφθείς είναι 
κατάλληλος προς συνέχιση της παροχής υπηρεσιών του. 

3. Ο κατά τας ανωτέρω 1 και 2 παραγράφους κριθείς απολυτέος ή ακα¬ 
τάλληλος προς συνέχιση της παροχής των υπηρεσιών του, απολύεται υπο¬ 
χρεωτικά. 

ΤΜΗΜΑ Γ 

Υποχρεώσεις - Δικαιώματα 

Άρθρο 18 

Καθήκοντα -^Περιορισμοί - Αστική ευθύνη 

1. Οι εκάστοτε ισχύουσες διατάξεις για ,τα θεμελιώδη καθήκοντα,-τους 
περιορισμούς και την αστική ευθύνη των δημοτικών υπαλλήλων εφαρμόζο¬ 
νται αναλόγως και στο προσωπικό του παρόντος κεφαλαίου εξαιρέσει των 
περί εντοπιότητος διατάξεων. 

2. Αν η μερική απασχόληση του προσωπικού δεν υπερβαίνει τις 3 ώρες 
την ημέρα επιτρέπεται σε αυτό και η κατοχή και δεύτερης θέσεως. . 

3. Οι διατάξεις του Ν. 1264/82 (για τον εκδημοκρατισμό του συνδικα¬ 
λιστικού κινήματος και για την κατοχύρωση των συνδικαλιστικών ελευθε¬ 
ριών) όπως αυτές εκάστοτε συμπληρούμενες και τροποποιούμενες ισχύουν, 
εφαρμόζονται και επί του προσωπικού της.επιχείρησης. 

Άρθρο 19 

Υπερώριακή απασχόληση 

1. Η υπερώριακή απασχόληση επιτρέπεται προς αντιμετώπιση εκτά-, 
κτων και επειγουσών αναγκών, εφαρμοζομένων των εκάστοτε ισχυουσών 
διατάξεων της εργατικής νομοθεσίας. 

2. Η υπερώριακή απασχόληση αποφασίζεται με αιτιολογημένη απόφαση 
του Διοικητικού Συμβουλίου. 

Άρθρο 20 

Μισθολογική προαγωγή του προσωπικού 

1. Οι μισθολογικές προαγωγές ενεργούνται,εκάστοτε ως οι σχετικοί νό¬ 
μοι ορίζουν, από το Διοικητικό Συμβούλιο. 

2. Οι μισθολογικές προαγωγές ενεργούνται ως εξής: 

α) Των εχόντων πτυχίο ανωτάτων, ανωτέρων και μέσων σχολών μετά 
από διετή (2) υπηρεσία. 

β) Των εχόντων απολυτήριο εξαταξίων Γυμνασίων ή λυκείων μετά διετή 
(3).υπηρεσία. 

γ) Των εχόντων απολυτήριο Δημοτικών σχολείων μετά διετή (2) υπηρε¬ 
σία. ' · 

3. Οι πάσης φύσεως μισθολογικές προαγωγές του προσωπικού (μισθολο- 
γική προαγωγή, χορήγηση επιδομάτων κ.λπ.) ενεργείται με απόφαση του 
Διοικητικού Συμβουλίου. 

■ 4. Ουδεμία μισθολογική προαγωγή ενεργείται αν στον ατομικό φάκελλο 
του μισθωτού δέν υπάρχουν τα για κάθε κλάδο, κατηγορία και ειδικότητα 
απαιτούμενα αποδεικτικά των τυπικών προσόντων αυτού. 

5. Οι μισθολογικές προαγωγές ανακοινούνται από την Διοικητική και 
Οικονομική Υπηρεσία εγγράφους. 

Άρθρο 21 

Κωλύματα παροχής υπηρεσίας 

1. Αποδοχές δεν οφείλονται στον προσληφθέντα για μη παρασχεθείσα 
υπηρεσία χαθόλου ή εν μέρει από υπαιτιότητα του. 

2.0 προσληφθείς διατηρεί την αξίωσή του για αποδοχές αν χωλύεται να 
εργαστεί ένεχα σπουδαίου λόγου κατά τα ισχύοντα στην εργατική νομοθε¬ 
σία. 

3. Οποιοδήποτε ποσό το οποίο ο προσληφθείς δικαιούται να λάβει διαρ- 
κούντος του κωλύματος, λόγω υποχρεωτικής εκ του νόμου ασφαλίσεως εκ- 
πίπτεται εκ των οφειλόμενων αποδοχών. 

Άρθρο 22 

Αναγγελία κωλύματος 

1. Ο προσληφθείς υποχρεούται να αναγγείλει αμελλητί στην υπηρεσία 
κάθε κώλυμα προς παροχή εργασίας. 

2. Αν το κώλυμα συνίσταται σε ασθένεια αυτού υποχρεούται να προσκο¬ 
μίσει στην υπηρεσία βεβαίωση του ιατρού κ.λπ. του οικείου ασφαλιστικού 
οργανισμού κατά τις περί τούτο κείμενες διατάξεις στην οποία θα πιστο¬ 
ποιείται η ανικανότητα προς εργασία ως και η πιθανή διάρκεια αυτής. 

3. Οσάκις κατά τις κείμενες διατάξεις δεν οφείλονται αποδοχές η περι¬ 
κοπή αυτών ενεργείται με πράξη του εντεταλμένου για εκκαθάριση και πλη¬ 
ρωμή των δαπανών, ειδοποιουμένου προς τούτο από τον προϊστάμενο της 
υπηρεσίας, ανακοινούται δε επί αποδείξει και στον ενδιαφερόμενο. 

Άρθρο 23 

Άδειες (κανονική - άνευ αποδοχών - εκπαιδευτική). Χρόνος εργασίας 

1. Για τις άδειες (κανονική, άνευ αποδοχών, εκπαιδευτική) και το χρόνο 
εργασίας ισχύουν οι εκάστοτε διατάξεις της εργατικής νομοθεσίας. 

Οι ώρες ενάρξεως και λήξεως της υπηρεσίας ορίζονται αναλόγως των 
συνθηκών και του τόπου απασχολήσεως από τον. Διευθυντή Υπηρεσιών τη- 
ρουμένων των διατάξεων της εργατικής νομοθεσίας. „ 

2. Ο Διευθυντής καθορίζει την εποχή χορηγήσεως της άδειας και τη 
σειρά προτεραιότητας των δικαιουμένων και εντός των χρονικών ορίων που 
ορίζει η εργατική νομοθεσία. 

3. Σε σοβαρές και κατεπείγουσες υπηρεσιακές ανάγκες ο Πρόεδρος του 
Δ.Σ. μπορεί με απόφασή του να διατάξει την διακοπή της αδείας των εργα¬ 
ζομένων. 

ΤΜΗΜΑ Δ' 

Μεταβολές 
Άρθρο 24 
Τοποθέτηση 

1. Η τοποθέτηση του προσωπικού στις προς πλήρωση κενές θέσεις ενερ- 
γείται με απόφαση του Προέδρου του Δ.Σ. της Επιχείρησης. 

Άρθρο 25 

Απόσπαση 

1. Απόσπαση του προσωπικού επιτρέπεται μόνο προς κάλυψη εξαιρετι¬ 
κής υπηρεσιακής ανάγκης για ένα το πολύ εξάμηνο, αποκλειομένης της 
επαναλήψεως προ της παρόδου ενός έτους. Η απόσπαση ενεργείται με από¬ 
φαση του Διευθυντού Υπηρεσιών. Ο αποσπώμενος λαμβάνει τις αποδοχές 
της θέσεως στην οποία αποσπάται αν αυτές είναι ίσες ή ανώτερες από αυτές 
της θέσεως από την οποία αποσπάται. 

Άρθρο 26 

Μετακίνηση 

1. Απλή μετακίνηση του προσωπικού σε άλλη θέση που απαιτούνται τα 
αυτά προσόντα γίνεται με απόφαση του προϊσταμένου της αρμοδίας υπηρε¬ 
σίας. 

Άρθρο 27 
Μετάταξη 

1. Η μεταβολή του κλάδου ή της κατηγορίας ή της ειδικότητας που ανή¬ 
κει ο μισθωτός (μετάταξη) γίνεται από το Δ.Σ. της Επιχείρησης ύστερα από 
αίτηση του ενδιαφερομένου, εφόσον υπάρχει κενή θέση και ο μετατασσόμε¬ 
νος έχει τα τυπικά προσόντα για την κάλυψη της θέσεως στην οποία μετα¬ 
τάσσεται. 


2. Ο μετατασσόμενος κατατάσσεται στο αντίστοιχο μισθολογικό κλιμά¬ 
κιο του κλάδου, της κατηγορίας, ειδικότητας που μετατάσσεται, τίθεται δε 
κατά την αρχαιότητα μετά τους κατά το χρόνο τούτο υπηρετούντας στο μι- 
σθολογικό κλιμάκιο. 

Άρθρο 28 

Ατομικοί φάκελοι - Εκθέσεις προσωπικού 

1. Για κάθε προσλαμβανόμενο μισθωτό τηρείται ίδιος φάκελος που περι¬ 
λαμβάνει όλα τα αναγκαία στοιχεία τα οποία αφορούν στην εν γένει υπηρε¬ 
σιακή κατάσταση αυτού και τις εκθέσεις ουσιαστικών προσόντων. 

2. Για το περιεχόμενο των ατομικών φακέλων και της τηρήσεως αυτών 
ως και για τον τύπο και το περιεχόμενο των εκθέσεων ουσιαστικών προσό¬ 
ντων και οι αρμόδιοι προς φύλαξη αυτών, εφαρμόζονται ανάλογα οι κατω¬ 
τέρω αποφάσεις του Υπουργείου Προεδρίας της Κυβερνήσεως όπως αυτές 
εκάστοτε τροποποιούμενες και συμπληρούμενες ισχύουν: 

α) Σ42/1/15285/16.9.1980 ΦΕΚ Β’ 975/29.9.1980 «Περί τηρή¬ 
σεως ατομικών φακέλων για το με σύμβαση εργασίας ιδιωτικού δικαίου ει¬ 
δικό επιστημονικό, τεχνικό και βοηθητικό προσωπικό του Δημοσίου, των 
ΟΤΑ και λοιπών ΝΠΔΔ», και 

β) Σ42/2/15286/16.9.1980 ΦΕΚ Β’ 1012/6.10.1980 «Περί των 
εκθέσεων των ουσιαστικών προσόντων του επί συμβάσει εργασίας ιδιωτικού 
δικαίου ειδικού επιστημονικού, τεχνικού και βοηθητικού προσωπικού του 
Δημοσίου, των ΟΤΑ και λοιπών ΝΠΔΔ». 

ΤΜΗΜΑ Ε’ 

Λύση της σύμβασης εργασίας 
Άρθρο 29 

Περιπτώσεις λύσης της σύμβασης εργασίας 

1. Οι προσλαμβανόμενοι κατά τις διατάξεις του παρόντος οργανισμού 
απολύονται και οι συμβάσεις τους καταγγέλσνται σύμφωνα με τις αντίστοι¬ 
χες διατάξεις της εργατικής νομοθεσίας. 

2. Η απόλυση ενεργείται με απόφαση του Προέδρου του Δ.Σ. ή του εξου¬ 
σιοδοτημένου από αυτόν οργάνου της επιχείρησης. 

ΚΕΦΑΛΑΙΟ Ε’ 

Προσωπικό προς κάλυψη παροδικών αναγκών 
Άρθρο 30 

Πρόσληψη - Υπηρεσιακή κατάσταση 

1. Υπό της επιχειρήσεως δύναται να προσλαμβάνεται προσωπικό με 
σύμβαση ιδιωτικού δικαίου προς αντιμετώπιση κατεπειγουσών αναγκών 
εμφανιζομένων στις περιπτώσεις: 

α) Κενώσεις θέσεων κοκ μέχρι πληρώσεως αυτών, εφόσον έχει κινηθεί η 
νόμιμος διαδικασία για την πλήρωση αυτών. 

β) Απουσίας τακτικού προσωπικού λόγω αδειών (κοινονικών, άνευ απο¬ 
δοχών, εκπαιδευτικών, κυήσεως και τοκετού), αδικαιολογήτου απουσίοις 
κ.λπ. και για το αντίστοιχο χρονικό διάστημα. 

2. Μπορεί να προσληφθεί προσωπικό που δεν υπάγεται στις α και β περι¬ 
πτώσεις μέχρι και 3 μήνες καπά ανώτατο όριο το χρόνο δΓ αποφάσεως του 
Προέδρου του Διοικητικού Συμβουλίου, δυναμένης να παραταθεί για άλ¬ 
λους 3 μήνες με απόφαση του Διοικητικού Συμβουλίου. 

Η επιλογή ενεργείται ελεύθερα κατά την κρίση του Προέδρου του Διοικη¬ 
τικού Συμβουλίου. 

Η σύμβαση εργασίαις λογίζεται καταρτιθείσα από την ανάληψη εργασίας 
και λύετοκ αυτοδίκαια όταιν λήξει ο χρόνος διάρκειάς της χωρίς καταβολή 
ουδεμιάς αποζημίωσης. 

Για την αυτοδίκαια λύση της συμβάσεως εργασίας εκδίδεται διαπιστω- 
τιχή πράξη από το αρμόδιο για την πρόσληψη όργανο. 

3. Οι αποδοχές του εκτάκτου προσωπικού ρυθμίζονται από τις διατάξεις 
του Ν.Δ. 1198/1972. 

ΚΕΦΑΛΑΙΟ ΣΤ 
Μεταβατικές διατάξεις 
Άρθρο 31 

Ένταξη υπηρετούντος προσωπικού στο Δήμο Γυθείου 

1. Το προσωπικό που υπηρετεί με σχέση εργασίας ιδιωτικού δικαίου στο 
Δήμο Γυθείου και το οποίο απασχολείται στις υπηρεσίες υδρεύσεως και απο- 

χετεύσεως καθίσταται προσωπικό της παρούσης επιχειρήσεως με την ίδια 
σχέση που υπηρετεί και καταλαμβάνει αντιστοίχους θέσεις από τις προβλε- 
πόμενες από τον παρόντα Οργανισμό Εσωτερικής Υπηρεσίας. 

2. Το ανωτέρω προσωπικό που αμειβόταν με ειδικές συλλογικές συμβά¬ 
σεις εργασίας διατηρεί τις αποδοχές που ελάμβανε στο Δήμο εφόσον αυτές 
είναι ανώτερες των αποδοχών που αντιστοιχούν στη θέση που καταλαμβά¬ 
νει το προσωπικό στην επιχείρηση. 

Άρθρο 32 

Μετάταξη υπηρετούντος μονίμου προσωπικού στο Δήμο Γυθείου 

1. Το τακτικό διαβαθμισμένο προσωπικό του Δήμου Γυθείου που υπηρε¬ 
τεί σε υπηρεσίες υδρεύσεως και απσχετεύσεως, δύναται με αίτησή του και 
ύστερα από απόφαση του παρά την Νομαρχία υπηρεσιακού συμβουλίου, να 
μετατάσσεται με τις θέσεις που κατέχει στην επιχείρηση, διεπόμενο προς 
όλες τις υπηρεσιακές του μεταβολές και δικαιώματα από τις εκάστοτε ισχύ- 
ουσες ειδικές περί του προσωπικού τούτου διατάξεις των Δήμων. 

ΚΕΦΑΛΑΙΟ Τ 

Τελικές διατάξεις 

Άρθρο 33 

Διαπίστωση ξένης γλώσσας 

1. Η πλήρη γνώση μιας από τις ξένες γλώσσες της Αγγλικής, Γαλλικής 
ή Γερμανικής διαπιστώνεται με την προσκόμιση αντιστοίχου τίτλου σπου¬ 
δών. 

Άρθρο 34 

Στρατιωτική υπηρεσία 

1. Σε περίπτωση στρατεύσεως προσωπικού της επιχείρησης τούτο διατη¬ 
ρεί την θέση του εφαρμοζομένων επ’ αυτού των εκάστοτε ισχυουσών περί 
των στρατευμένων διατάξεων. 

2. Ο χρόνος στρατεύσεως προσμετράται προς συνέπεια των εργαζομέ¬ 
νων. 

Άρθρο 35 
Ηθικές αμοιβές 

1. Για εξαιρετικές πράξεις περί την εκτέλεση της υπηρεσίας και για εξαι¬ 
ρετική απόδοση δύναται με απόφαση του Διοικητικού Συμβουλίου να απονέ- 
μονται στο προσωπικό οι κατωτέρω αμοιβές ως εξής: 

ά) Ευαρέσκεια. 

β) Γραπτός έπαινος ανακοινούμενος και στο υπόλοιπο προσωπικό. 

Άρθρο 36 

Ανάθεση καθηκόντων προϊσταμένων 

1. Με αποφάσεις του Προέδρου του Διοικητικού Συμβουλίου ανατίθονται 
καθήκοντα προϊσταμένων οιασδήποτε στάθμης διοικήσεως σε μισθωτούς 
της επιχείρησης τηρουμένων των διατάξεων του Ν. 1069/80. 

2. Η κατά την προηγούμενη παράγραφο ανάθεση καθηκόντων δεν μετα¬ 
βάλλει την υπηρεσιακή κατάσταση του μισθωτού ο οποίος διατηρεί το μι- 
σθολογικό του κλιμάκιο και την οργανική του θέση της κατηγορίας και ειδι¬ 
κότητάς του. 

3. Στους μισθωτούς που έχουν ανατεθεί καθήκοντα προϊσταμένου δι¬ 
καιούνται καθ’ όλη τη χρονική διάρκεια ασκήσεως των καθηκόντων τού¬ 
των, όλων των διά την οικεία θέση τυχόν προβλεπομένων ειδικών επιδομά¬ 
των που η χορήγησή τους διακόπτεται με την ανάκληση της περί αναθέ- 
σεως των καθηκόντων προϊσταμένου αποφάσεως. Η διακοπή της καταβο¬ 
λής των επιδομάτων τούτων άρχεται από της πρώτης του επομένου της 
χρονολογίας εκδόσεως της ανακλητικής αποφάσεως μηνός. 

Άρθρο 37 

Αναπλήρωση προϊσταμένου 

1. Ο Διευθυντής Υπηρεσιών που λείπει ή απουσιάζει ή κωλύεται αναπλη¬ 
ρώνεται από έναν των Προϊσταμένων των Υπηρεσιών οριζόμενος από τον 
Πρόεδρο του Διοικητικού Συμβουλίου, σύμφωνα με τις διατάξεις του Ν. 
1069/80. 

2. Ο Προϊστάμενος Υπηρεσίας που λείπει ή απουσιάζει ή κωλύεται ανα¬ 
πληρώνεται από τον Προϊστάμενο άλλης Υπηρεσίας, ή τον προϊστάμενο 
τμήματος οριζόμενος από τον Διευθυντή Υπηρεσιών. 

3. Ο Προϊστάμενος τμήματος που λείπει ή απουσιάζει ή κωλύεται ανα¬ 


πληρώνεται από τον Προϊστάμενο άλλου τμήματος ή μισθωτό του αυτού 
τμήματος οριζόμενος από τον Προϊστάμενο της Υπηρεσίας. 

Άρθρο 38 
Ισχύς 

1. Η ισχύς του παρόντος Οργανισμού Εσωτερικής Υπηρεσίας άρχεται 
από της δημοσιεύσεώς του στο οικείο ΦΕΚ. 

Ακροτελεύτιο άρθρο - Κάλυψη δαπάνης 

Από τις διατάξεις αυτής της απόφασης προκαλείται δαπάνη σε βάρος του 
προ/σμού της ΔΕΥΑΓ, το ύψος της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 11 Δεκεμβρίου 1992 

Ο Νομάρχης 
ΦΩΤΙΟΣ ΦΑΛΙΑΓΚΑΣ 

-♦- 

Αριθ. 24682 (4) 

Ψήφιση Οργανισμού Εσωτερικής Υπηρεσίας Κοινότητας Άλλης Μεριάς Ν. 

Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις α) του άρθρου 12 του Ν. 1188/81 «Περί κυρώσεως του 
Κωδικός περί καταστάσεως προσωπικού Ο.Τ.Α.» 

β) του Ν. 1586/1986 «Βαθμολογική διάρθρωση των θέσεων του Δημο¬ 
σίου, νομικών προσώπων δημοσίου δικαίου και των Ο.Τ.Α. και άλλες δια¬ 
τάξεις» 

γ) του Π. Δ/τος 37α/1987 «Μερική επέκταση διατάξεων που ισχύουν 
για τους δημοσίους υπαλλήλους και τους υπαλλήλους των άλλων Νομικών 
Προσώπων Δημοσίου Δικαίου και στους υπαλλήλους των Ο.Τ.Α. και προ¬ 
σαρμογή διατάξεων στις ρυθμίσεις του Ν. 1586/86» και του Π.Δ. 22/90. 

2. Την 6/1992 σύμφωνη γνωμοδότηση του Υπηρεσιακού Συμβουλίου 
της Νομαρχίας άρθρου 5 Ν. 1188/81, αποφασίζουμε: 

Εγκρίνουμε την 41/92 απόφαση* του Κοινοτικού Συμβουλίου Άλλης 
Μεριάς περί ψηφίσεως νέου Οργανισμού Εσωτερικής Υπηρεσίας της Κοινό¬ 
τητας ο οποίος έχει ως εξής: 

«ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ» 

ΜΕΡΟΣ Α' 

Άρθρο 1 

Οργάνωση 

Η υπηρεσία της Κοινότητας Άλλης Μεριάς συγκροτείται από τις παρα¬ 
κάτω υπηρεσίες: 

Διοικητική Υπηρεσία 
Υπηρεσία Καθαριότητας. 

Άρθρο 2 

- ΔΙΟΙΚΗΤΙΚΗ ΥΠΗΡΕΣΙΑ 
Διάρθρωση - Διαβάθμιση θέσεων 
Μόνιμο προσωπικό 
Κατηγορία ΔΕ 

Κλάδος ΔΕΙ - Διοικητικού 

Δύο (2) θέσεις υπαλλήλων με βαθμούς Γ-Α. 

- ΤΕΧΝΙΚΟ ΠΡΟΣΩΠΙΚΟ 

- Υπηρεσία Καθαριότητας 
Διάρθρωση - Διαβάθμιση θέσεων 
Μόνιμο Προσωπικό 
Κατηγορία ΥΕ 

Κλάδος ΥΕ16 - Προσωπικό καθαριότητας 

Μία (1) θέση εργάτη καθαριότητας με βαθμούς Δ-Γ. 

ΜΕΡΟΣ Β' 

Άρθρο 3 

Προσόντα διορισμού - καθήκοντα κ.λπ. 

Για τον διορισμό, τα καθήκοντα, τους περιορισμούς, τον χρόνο εργασίας, 
την αστική ευθύνη, τα δικαιώματα, τις άδειες, τις μεταβολές της υπηρεσία- 

χής καταστάσεως, το προβάδισμα, τις ποινές, τη λύση της υπαλληλικής 
σχέσης, την ιατροφαρμακευτική περίθαλψη και νοσοκομειακή, τα έξοδα κη¬ 
δείας των μονίμων υπαλλήλων που προβλέπονται από τον οργανισμό, ρυθ¬ 
μίζονται από τις διατάξεις του Ν. 1188/81 και των διαταγμάτων που εκδί- 
δονται σε εκτέλεση του ανωτέρω νόμου. 

ΜΕΡΟΣ Γ- 
Άρθρο 4 

Α'. ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ ΔΙΟΙΚΗΤΙΚΗΣ 
ΥΠΗΡΕΣΙΑΣ 

Στην αρμοδιότητα της διοικητικής υπηρεσίας 
* I. ΔΙΟΙΚΗΤΙΚΟΙ ΥΠΑΛΛΗΛΟΙ 

α) Η μέριμνα για την τήρηση του βιβλίου επίπλων και σκευών και η δια¬ 
φύλαξη αυτού. 

β) Η μέριμνα για την τήρηση και φύλαξη των προβλεπομένων από τον 
νόμο βιβλίων της διοικητικής υπηρεσίας της Κοινότητας, των φακέλλων 
του αρχείου και την σφραγίδα της Κοινότητας. 

γ) Η παραλαβή, αποσφράγιση, χαρακτηρισμός, πρωτοκόλληση, αρχειο¬ 
θέτηση όλης της αλληλογραφίας της κοινότητας πλην της απόρρητης, αφού 
προηγουμένως τεθεί υπόψη του Προέδρου χωρίς καθυστέρηση και γίνουν οι 
δέουσες ενέργειες. 

δ) Η τήρηση των πρακτικών των συνεδριάσεων του κοινοτικού συμβου¬ 
λίου, η καταχώρηαή τους στο βιβλίο πρακτικών αυτοί, η μέριμνα για την 
υπογραφή του και η έκδοση αντιγράφων. 

ε) η κατάρτιση μαζί με τον Πρόεδρο σχεδίου προϋπολογισμού της Κοινό¬ 
τητας, η σύνταξη και συνυπογραφή με τον Πρόεδρο της Κοινότητας των βε¬ 
βαιωτικών καταλόγων, επιβολής, βεβαιώσεως και εισπράξεως των εν γένει 
κοινοτικών εσόδων και η διεξαγωγή της εν γένει λογιστικής υπηρεσίας της 
Κοινότητας. 

στ) Η ενημέρωση του προέδρου για την πορεία των οικονομικών της Κοι¬ 
νότητας και η προσυπογραφή με τον Πρόεδρο των χρηματικών ενταλμάτων 
πληρωμής της Κοινότητας. 

ζ) Η προσυπογραφή όλων των προς υπογραφή εγγράφων και όλων των 
πιστοποιητικών και πινάκων που προβλέπουν οι ισχύουσες διατάξεις. 

η) Η επιμέλεια κατάρτισης του προγράμματος τέλεσης δημοσίων κοινο¬ 
τικών εορτών και δεξιώσεων. 

θ) Η φροντίδα για την λειτουργία των υπηρεσιών της Κοινότητας, ύδρευ¬ 
σης, φωτισμού, άρδευσης, 1 γυμναστηρίου ως και πάσης άλλης δημιουργη- 
θησομένης υπηρεσίας στο μέλλον. 

ι) Η τήρηση και φύλαξη των Μητρώων Αρρένων, Δημοτολογίων και Λη¬ 
ξιαρχικών βιβλίων ως και η ενημέρωση και συμπλήρωση αυτών. 


ια) Η διεξαγωγή κάθε υπηρεσίας που απορρέει από την ενάσκηση αρμο¬ 
διοτήτων οι οποίες ανατίθενται στην Κοινότητα από νόμους, διατάγματα 
και 

ιβ) "Οτι ήθελε ανατεθεί από τον εκάστοτε Πρόεδρο της Κοινότητας για 
την προαγωγή των κοινοτικών υποθέσεων, πραγμάτων και την προστασία 
της κινητής και ακίνητης περιουσίας της Κοινότητας. 

Β'. ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ ΥΠΗΡΕΣΙΑΣ ΚΑ¬ 
ΘΑΡΙΟΤΗΤΑΣ 

Στο προσωπικό καθαριότητας ανατίθεται η καθαριότητα και ο ευπρεπι- 
σμός των δρόμων, των πάρκων, πάρκιγκ αυτοκινήτων και γενικά όλων των 
κοινοχρήστων χώρων της περιφέρειας της Κοινότητας καθώς και των έρ¬ 
γων που γίνονται στην περιοχή της κοινότητας. 

Επίσης στο αυτό προσωπικό ανατίθεται η καθαριότητα του χώρου του 
Νεκροταφείου και χ 

Παράλληλα στο αυτό προσωπικό ανατίθεται η συντήρηση των έργων 
υδρεύσεως η λήψη των ενδείξεων των υδρομετρητών και η επίβλεψη της 
καλής λειτουργίας των υδατοδεξαμενών και των αντλιοστασίων της Κοινό¬ 
τητας. 

Επίσης στο αυτό προσωπικό ανατίθεται και κάθε άλλη αναγκαία κατά 
την κρίση του προϊσταμένου των κοινοτικών υπηρεσιών εκάστοτε Προέδρου 
της Κοινότητας, υπό την προϋπόθεση ότι αυτή θα είναι συναφής με την ειδι¬ 
κότητά του. 

Άρθρο 5 

Του Προσωπικού της Κοινότητας και των εν γένει υπηρεσιών της προΐ- 
σταται ο Πρόεδρος της Κοινότητας. 

Άρθρο 6 

Ο παρών Ο.Ε.Υ. της Κοινότητας ισχύει από την δημοσίευσή του στην 
Εφημερίδα της Κυβερνήσεως και από τότε και μετά παύει να ισχύει κάθε 
προηγούμενη σχετική απόφαση. 

Ακροτελεύτιο άρθρο 

Από τις διατάξεις αυτής της απόφασης προκαλείται δαπάνη σε βάρος του 
προϋπολογισμού της Κοινότητας Άλλης Μεριάς, το ύψος της οποίας δεν 
μπορεί να προσδιορισθεί. 

Η παρούσα να δημοσιευθεί στην Εφημερίδα της Κυβερνήσεως. 

Βόλος, 18 Δεκεμβρίου 1992 
Ο Νομάρχης 

ΘΕΟΔΩΡΟΣ ΜΕΡΤΖΙΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




